Համաժողովի օրերին տեղի ունեցող հանդիպումների ընթացքում ձեռք են բերվել նոր կապեր, ինչպես նաև խորացվել են համագործակցության շրջանակներն Եվրոպական մի շարք երկրների դատափորձագիտական կառույցների, մասնավորապես՝ Հունաստանի, Էստոնիայի, Լիտվայի, Լատվիայի, Ռումինիայի, Պորտուգալիայի, Իսպանիայի, Գերմանիայի, Շվեյցարիայի ներկայացուցիչների հետ՝ նպատակ ունենալով հետագա ակտիվ համագործակցություն ծավալելու, ծանոթանալու միջազգային գործընկեր կառույցներում կիրառվող նորագույն տեխնոլոգիաներին, առկա փորձագիտական ընթացակարգերին, տեղեկատվական բազաներին, միջազգային հավատարմագրման գործընթացներում ունեցած փորձին և այլն: Միաժամանակ քննարկվել են նաև միջազգային տարբեր դրամաշնորհային ծրագրերին համատեղ՝ «Փորձաքննությունների ազգային բյուրո» ՊՈԱԿ-ի ներգրավմամբ մասնակցության հնարավորություններն ու հեռանկարները՝ ընդգծելով համապատասխան տեղեկատվության փոխանակման և գիտագործնական համագործակցության շրջանակներում կապերի ամրապնդման և խորացման կարևորությունը: Հանդիպումների ընթացքում նշված բոլոր գործընկերները պատրաստակամություն են հայտնել ակտիվ փոխգործակցության ծավալման, տարբեր փորձագիտական ուղղություններով գործընկերային հարաբերությունների խորացման և ամրապնդման առումով: